**15**

**Исаның атында кұдірет бар ма?**

Африкада көптеген жылдар бойы елші болған Грег Фишер былай деген, ол АҚШ-та тәрбиленіп, өскен кезде, оның әкесі көше аралап жүретін Ізгі хабаршы болған. Ия, ол тыңдағысы келгендердің бәріне көшеде жүріп ашық уағыздаған.

Грегтың айтуынша, жасы бар жоғы жетіге толғанда, ол әкесімен бірге Голливудтағы қытайлықтардың Грауман театрының алдына мәсіхшілердің парақшаларын таратуға барған, сол кезде жексенбі күнгі таңертеңгілік театрға кезекте тұрғандардың бәріне оның әкесі уағыз айтқан. Өтіп бара жатқандардың біреуі оның әкесіне айқайлап кеткен, бұндай нәрсе көшеде жиі болып тұратын. Алайда жап-жас Грегтің таңқалғаны, яғни Исаның атын айта бастағанда, әлгі кісі өзін ұстай алмады.

Тура сол секілді нәрсе Жаңа Өсиет уақытында да болды. Петір мен Жохан ақсақ кісіні сауықтырған кезде, діни басшылар оларға қарсы қару ала жүгірді. Олар; «Кімнің атынан және қандай күшпен жасадыңдар», деп сұрады. Петір ойланбастан; «Сіздер айқышқа шегелетіп өлтірткен, ал Құдай өлімнен қайта тірілткен назареттік Иса Мәсіхтің атынан мына кісі сауығып, қарсы алдарыңызда тұр», деді. (Елшілердің істері 4:10)

Бүгінгі таңда да кейбіреулер, басқа діндердің өкілдерін ренжітіп алудан қорыққандықтан, біз Исаның атын қоғамда пайдаланбауымыз керек деп ойлайды. Мәсіхшілер тек қана үйлерінде немесе қауымда ғана сол атты қолдану керек деп те айтады. Бірақта Грегтің айтуынша; «Исаның атында шынымен құдірет бар, сол арқылы түнектің күшін жойып, ауырғандарды сауықтырып, езілгендер мен қиналғандарды қалпына келтіреді. Ақыры соңында, біз Исаның атында құтқаратын құдірет бар деп жариялаймыз».

Содан соң осы керемет тұжырымға қосып, былай дейді; «мәсіхші ретінде мен басқа ешбір бағдарламаны қолдана алмаймын, басқа ешқандай ем-шараны, басқа күнделікті сұрақтарды, қай жағынан қарасаңда, бәрібір Құтқарылу құдіреті, Назареттік Иса Мәсіхтің атында деп жариялаудан басқа амалым жоқ».

Грег, Өте дұрыс айтты!